Komisijos Reglamentas (EEB) Nr. 546/79
1979 m. kovo 22 d.
dėl reikalavimo pateikti kilmės sertifikatą importuojant iš Singapūro ir Malaizijos buities reikmėms skirtą siuvinėtą drobę
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1978 m. gruodžio 21 d. Tarybos reglamentą (EEB) Nr. 3059/78 dėl bendrųjų trečiųjų šalių kilmės tam tikrų tekstilės gaminių importo taisyklių [1], ypač jo III priedo 2 straipsnio 2 dalį ir 3 straipsnio 4 dalį,
kadangi Tarybos reglamento (EEB) Nr. 3059/78 I priede išvardytų I ir II grupių produktų kilmė yra nustatoma pateikiant kilmės sertifikatą; kadangi III-VI grupių produktų kilmė gali būti nustatyta kilmę deklaruojant sąskaitoje faktūroje arba kitame komerciniame dokumente, susijusiame su produktais,
kadangi buvo nustatyti pažeidimai importuojant iš Singapūro ir Malaizijos buities reikmėms skirtą siuvinėtą drobę (BMT subpozicija 62.02 B, 39 kategorija),
kadangi pirmiau minėtame Reglamente nustatyta tvarka Prekių kilmės komitetas ištyrė, ar pageidaujama nustatyti reikalavimą konkrečioms tiekiančioms šalims pateikti pirmiau minėtų prekių kilmės sertifikatą,
kadangi šiame Reglamente numatytos priemonės atitinka Prekių kilmės komiteto nuomonę,
PRIĖMĖ ŠĮ REGLAMENTĄ:
1 straipsnis
Siuvinėtų, austų stalo aptiesalų, rankšluosčių ir virtuvinių rankšluostėlių, išskyrus drobę iš kilpinio medvilnės audinio, klasifikuojamų Bendrojo muitų tarifo ex 62.02 B subpozicijoje (NIMEXE kodai 62.02-41, 43, 47, 65, 73, 77), importą iš Singapūro ir Malaizijos lydi kilmės sertifikatas, atitinkantis Reglamento (EEB) Nr. 3059/78 VI priede nurodytą pavyzdį.
2 straipsnis
Šis Reglamentas įsigalioja keturiasdešimt penktą dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 1979 m. kovo 22 d.